b"\n_START_ARTICLE_\nFal\xc2\xb7l\xc3\xa0cia del nirvana\n_START_PARAGRAPH_\nLa fal\xc2\xb7l\xc3\xa0cia del nirvana \xc3\xa9s una fal\xc2\xb7l\xc3\xa0cia informal que consisteix a comparar opcions factibles amb alternatives poc realistes o idealitzades. Es pot referir igualment a la tend\xc3\xa8ncia a assumir que existeix una soluci\xc3\xb3 perfecta a un problema concret. La fal\xc2\xb7l\xc3\xa0cia de la soluci\xc3\xb3 perfecta \xc3\xa9s un concepte molt similar._NEWLINE_La creaci\xc3\xb3 d'un fals dilema que proposa una soluci\xc3\xb3 molt bona (per\xc3\xb2 impossible) permet a l'usuari de la fal\xc2\xb7l\xc3\xa0cia del nirvana criticar qualsevol altra soluci\xc3\xb3 per ser imperfecta. En realitat, aquesta fal\xc2\xb7l\xc3\xa0cia no ofereix una elecci\xc3\xb3 entre diverses solucions realistes, sin\xc3\xb3 una elecci\xc3\xb3 entre una soluci\xc3\xb3 adequada realista i una opci\xc3\xb3 \xc2\xabmillor\xc2\xbb per\xc3\xb2 poc realista."